arprici dus 
6 BALANOPHOREAE. 
capitufum floridum elongato, magis magisque a se remotae persistant; in Scybalio autem, crescente sti- 
pite aliquantulum a se invicem removeantur , in disco ejusdem complanato, nec unquam in longitudinem 
protracto, imbricatim incumbentes, tandem ab emergentibus e receptaculo floribus dejiciantur; dum in 
Langsdorfia et Balanophora e centro stipitis, squamis plus minus copiosis vestiti, receptaculum esqua- 
matum emergat; in priori genere floribus penitus obsessum, Synantherae capitulum , anthodio imbricato 
munitum mirabiliter ludens; in Balanophorae specie dioica, cujus iconem prae oculis habemus, basi 
nudum, regionem neutram, inter squamosum stipitem et receptaculum floridum mediam, exhibens. Ge- 
nera polycephala, Sarcophyte nimirum et Lophophytum, stipites erigunt, imáà basi squamarum seriebus 
aliquot, in illo ex iconum fide alternantibus, in hoc oppositis cinctos, caeterum nudos; sed bracteis 
squamaeformibus subtendentibus, ad pedunculorum basim v. capitulorum femineorum exortum munitos. 
Formá a reliquis imprimis recedunt Cynomorii squamae, quae in infima caulis parte sessiliter adnatae, 
nec nisi angusto margine liberae, metamorphosi successiva tandem referunt laminas excentrice subpel- 
tatas, per capitulum sparsas, atque in eo potissimum a squamis dimidiato-rhomboideis, quae Scybalii 
discum, continuà pariter serie e stipitis squamis transformatae vestiunt, diversas; quod marcescentes 
persistant, nec ab emergentibus e receptaculo floribus dejiciantur; cujus differentiae ratio procul dubio 
a receptaculi in utroque genere in diversum sensum evolutione est repetenda. Squamarum in Cynomo- 
rio et Scybalio forma clara luce collustrat corpuscula, quae clavos exacte referentia Helosis capitulis 
dense sunt incusa, atque mature dejiciuntur; in eo tamen singularia, quod in genere stipitibus nudis 
donato, repente in capitulis formam adipiscantur absolutam, ad quam in aliis successivà metamorphosi 
tendere est manifestum.  Expositis generum characteribus vegetativis, multiplex eorum inter se patet 
affinitas, Helosis et Langsdorfia rhizomate repente, reliqua verosimiliter omnia tuberoso inter se con- 
veniunt; stipitibus polycephalis Sarcophyte et Lophophytum a cunctis recedunt; stipite nudo Helosis, 
hoc charactere nonnihil ad genera polycephala et Balanophoram tendens ab omnibus est diversa; re- 
ceptaculis esquamatis Langsdorfia, Balanophora, Lophophytum et verosimiliter etiam Sarcophyte sunt 
affinia; squamis per receptaculum sparsis et persistentibus Cynomorium recedit ab Helosi et Scybalio, 
quorum receptacula dense contiguis et caducis vestiuntur squamis; earum forma Scybalion a Cynomorio 
et Helosi, hoc charactere maxime inter se convenientibus est diversum , ad Balanophoram et Langsdor- 
fiam , nonnihil etiam ad genera polycephala vergens. 
Flores Balanophorearum unisexuales, in nonnullis pseudohermaphroditi, nunc in distinctis sti- 
piübus masculi a femineis sejuncti, nunc in eodem receptaculo indiscriminatim contenti, rarius stipiti- 
bus sexu distinctis simul etiam dioicis. Floribus masculis femineisque absque ordine per totum capitu- 
lum sparsis Helosis et Cynomorium conveniunt, eo discrimine quod Helosis phoranthia undique dense 
floribus sint obsessa, masculis sub femineorum grossificatione primum emergentibus; in Cynomorio ima 
capituli pars, constanti abortu floribus orbata, pauca proferat hinc inde stamina, dum in superiore ejus 
regione copiosi masculi femineis mixti, successivis vicibus augescant et perficiantur. —  Balanophorae 
capitula imà parte masculiflora, superius feminea auctores tribuunt, quae sane dispositionis ratio a reli- 
quis ordinis generibus nimis abnormis, novis confirmanda est testimoniis; paleis receptaculi verosimiliter 
perperam pro floribus masculis habitis, et speciebus generis dioicis, a Browneo et Blumeo commemora- 
tis, fortassis ad Langsdorfiam propius accedentibus, Forsterianà Cynomorio magis affine; omnibus vix 
ac ne vix quidem cognitis. In Langsdorfia et Scybalio capitula sexu sunt distincta; in hoe tamen ge- 
nere stipites masculos solitarios nunquam vidimus, sed femineis pressim cinctos; femineos interdum 
solitarios, interdum plures contiguos observavimus. In Langsdorfia mares in. diversis a feminis domibus 
habitare videntur, nam qui stipitibus masculis in eodem rhizomate cohabitant feminei ab auctoribus 
habiti, neutrius generis sunt; feminei nubiles a. nemine hucdum visi. Lophophytum, quoad florum 
dispositionem omnium generum maxime compositum, plurima capitula e communi volva protrudens, in- 
volucri charactere dempto Scybalium est in longum protractum, si ejusdem stipitem masculum centra- 
lem cum femineis periphericis connatum finxeris; his in communi stipite inferioribus, illis apicem oc- 
cupantibus, Sarcophyte, cujus flores feminei penitus manent incogniti, si quid ex icone Dergianà a 
Schlechtendahlio edità assequi licet, ex eodem tubere profert stipitem | masculum solitarium praecocio- 
rem, femineis pluribus, in planta depicta intra volvam latentibus, ut in Scybalio cinctum. Dubia sol- 
vat Lehmannus Hamburgensis, quem plantae hujus illustratione dignissimae utriusque sexus perfectos 
stipites, ab indefesso Ecklonio lectos, Botanicis in eà urbe ante biennium congressis demonstrasse, re- 
latum est. 
Ee ERES uisi ccs tin e RE a aiiud i udis a gas A ia atc anta oa Scie RE aa EIER 
